സ്വന്തം സ്റ്റേഷനില് നിന്ന് കാണാതായ ലാപ്ടോപ്പ് തേടി കച്ചകെട്ടിയിറങ്ങി പോലീസുകാര് കാണാതായ സാഹചര്യമോ.. അതിലും പരിതാപകരം പന്തീരങ്കാവ് പോലീസ് സ്റ്റേഷനില് നടന്നത് സിനിമയെ വെല്ലുന്ന മോഷണം പന്തീരങ്കാവ്: കളവുപോയ ലാപ്ടോപ് കണ്ടെത്താനായി അന്വേഷണം ഊര്ജിതമാക്കി കേരള പോലീസ്. സ്വന്തം സ്റ്റേഷനില് നിന്ന് കളവുപോയ ലാപ്ടോപ് ആകുമ്ബോള് അന്വേഷണം പൊടിപൊടിക്കുമെന്നാണ് പുറത്തുവരുന്ന വാര്ത്തകള്. അലന് താഹ കേസുള്പ്പെടെയുള്ള പ്രധാന വിവരങ്ങളടങ്ങിയ ലാപ്ടോപാണ് പന്തീരങ്കാവ് സ്റ്റേഷനില് നിന്ന് കാണാതായത്. സിറ്റി പോലീസ് കമ്മീഷണറുടെ നിര്ദ്ദേശാനുസരണം മോഷണക്കുറ്റം ചുമത്തി കേസ് എടുത്തെങ്കിലും എഫ്ഐആറില് ആരുടെയും പേര് വച്ചിട്ടില്ല. എബ്രിഡ് ഷൈന്റെ സൂപ്പര്ഹിറ്റ് ചിത്രമായ ആക്ഷന് ഹീറോ ബിജുവിലെ ഹെഡ് കോണ്സ്റ്റബിള് മിനിമോന്റെ അവസ്ഥയില് ആണ് ഇപ്പോള് പന്തീരങ്കാവ് പോലീസ് സ്റ്റേഷനിലെ അധികൃതര്. സിനിമയില് വയര്ലെസ് സെറ്റാണ് കാണാതായതെങ്കില് ഇവിടെ ലാപ്ടോപ് ആണെന്ന് മാത്രം. സിനിമയിലെ മേജര് രവി അവതരിപ്പിക്കുന്ന കഥാപാത്രം ചോദിക്കുന്നത് പോലെ സ്റ്റേഷനിലെ സ്വത്തുക്കള് അവിടെ തന്നെയുണ്ടോയെന്ന് ചോദിച്ചാല് പന്തീരങ്കാവ് പോലീസും നിവിന് പോളി നില്ക്കും പോലെ മറുപടി ഇല്ലാതെ നില്ക്കേണ്ടി വരും. കുറ്റകൃത്യങ്ങള് തടയുന്നതിനായി പോലീസ് സ്റ്റേഷനുകളെ തമ്മില് ബന്ധിപ്പിക്കുന്ന ക്രൈം ആന്ഡ് ക്രിമിനല് ട്രാക്കിംഗ് നെറ്റ് വര്ക്ക് സംവിധാനമുളള ലാപ്ടോപ് കൂടിയാണ് കാണാതായത്. എന്നാല് ലാപ്ടോപ്പ് കാണാതായ സാഹചര്യമാണ് അതിലും ഖേദകരം. മഴയൊന്ന് പെയ്താല് ചോര്ന്നൊലിക്കുന്ന കെട്ടിടത്തില് നിന്ന് സാധനങ്ങള് മറ്റൊരു കെട്ടിടത്തിലേക്ക് താല്ക്കാലികമായി മാറ്റിയിരുന്നു. തുടര്ന്ന് സാധനങ്ങള് തിരികെയെത്തിച്ചപ്പോള് ലാപ്ടോപ് മാത്രം കാണാനില്ല. കഴിഞ്ഞ മാസം 12നായിരുന്നു സംഭവം. സിസിടിവിയുള്പ്പെടെ കേന്ദ്രീകരിച്ച് ഒരാഴ്ച അന്വേഷണം നടന്നു. തുടര്ന്നാണ് സിറ്റി പോലീസ് കമ്മീഷണറുടെ ശ്രദ്ധയില്പ്പെടുത്തിയത്. അന്വേഷണം നടത്തി ഉടന് റിപ്പോര്ട്ട് സമര്പ്പിക്കാന് കമ്മീഷണര് നിര്ദ്ദേശിച്ചതനുസരിച്ച് പന്തീരങ്കാവ് പോലീസ് മോഷണം ഉള്പ്പെടെയുളള വകുപ്പുകള് ചേര്ത്ത് കേസെടുക്കുകയായിരുന്നു. പന്തീരങ്കാവ് സിഐക്കാണ് അന്വേഷണ ചുമതല. Tags